සත්ත්ව ගොවිපොළක් සහ වතුපිටි හිමිව සිටි පවුලක උපත ලැබූ දියණියට නම් දී තිබුණේ මාරියා යනුවෙනි. පියාගේ වතුපිටිවලට යාමටත් ගැමි පරිසරයත් ඇය කුඩා කළ සිට බෙහෙවින් ඇලුම් කළාය. හුරුබුහුටි රූමත් තරුණිය වන විට ඇය සොයා පෙම්වතුන් එන්නට විය. එහෙත් එම පෙම්වතුන්ගේ සබඳතාවලට පියා විරුද්ධ වීය. ඇයට පෙම් කළ එක් පෙම්වතෙකු සිය දිවි නසාගෙන ජීවිතයෙන් සමුගන්නේ ඇය බලවත් කම්පාවට පත් කරවමිනි. අනතුරුව ඇය හුදකලා ජිවිතයකට පුරුදුවන්නට වූවාය. ඉඳහිට හෝ ඇය ඇසුරු කරනු ලැබුවේ එක් මිතුරු කතක් සමගය. එම මිතුරියගේ නිවසට නිතර යාමට ඇය පුරුදුව සිටියාය. ඇගේ සිත තුළ ඇති වූ කාන්සිය මහහැරගැනීමට මිතුරිය සමඟ කතාබහ කරනවිට ඇගේ ප්‍රධාන මාතෘකාව වූයේ මෙලොවින් සමුගෙන ගොස් යළි උපතක් ලැබීම පිළිබඳවය. ඇගේ මෙම මානසික තත්ත්වය මගහැරවීම සඳහා පියා දැඩි උත්සාහයක් ගත්තේය. බොහෝ විට ඇයම විනෝද සැණකෙළිවලට කැඳවාගෙන යාමටද පියා උත්සාහ කළේය.
සත්ත්ව ගොවිපළක් සහ වතුපිටි හිමිව සිටි පවුලේ උපත ලැබූ දියණියගේ නම කුමක්ද?
මාරියා